als_Latn dik_Latn ron_Latn
Deputeti Tom Doshi, i cili u takua me deputetin tjetër, Mark Frroku, me të cilin ka një përplasje të fortë në lidhje me çështjen e një komploti për vrasjen e tij, foli për mediat.
Doshi i kërkoi prokurorisë që të marrë videon e aeroportit të Hanoverit, që tregon sipas tij, se Spartak Braho ishte në Gjermani për të takuar Fation Skënderin.
"Unë i kam filmimet, por t'i kërkojë prokuroria," tha Doshi.
Në një kërkesë drejtuar prokurorisë dy ditë më parë, Doshi shprehet: "Jam informuar nga burime te sigurta se Z. Spartak Braho, Kryetari i Komisionit te Sigurise se Kuvendit dhe shtetasi Nard Koka kane udhetuar ne daten 6 Mars per ne Hanover te Gjermanise per te takuar Fatjon Skenderin, sekserin e krimit ndaj dy deputeteve te Kuvendit, me qellime te qarta per te fshehur te verteten dhe shtremberuar drejtesine.
Keta persona jane pritur ne aeroportin e Hanoverit, mes ores 4 dhe 5 mbasdite, nga vellai (Landi) i Fatjon Skenderit, kane hipur ne makine se bashku dhe jane larguar per ne takim me Fatjon Skenderin.
Kerkoj te administrohen zyrtarisht si prova per hetimin filmimet e aeroportit te Hanoverit, te cilat mund te merren zyrtarisht prej autoriteteve te shtetit Gjerman. Keto filmime do te provojne dhe njehere perpjekjet e njerezve te Ilir Metes per fshehjen dhe manipulimin e te vertetes".
als_Latn als_Latn als_Latn als_Latn als_Latn als_Latn